**Analiza integrirane pridelave 2008-2021**

V Sloveniji se izvaja integrirana pridelava poljščin, sadja, grozdja in zelenjave pod stalnim strokovnim nadzorom, ki ga opravljajo organizacije za kontrolo in certificiranje integrirane pridelave. Če pridelava potekala v skladu z vsemi zahtevami, organizacija za kontrolo in certificiranje pridelovalcu izda certifikat, ki je zagotovilo, da označeni pridelki ustrezajo višjim standardom pridelave.

V Programu razvoja podeželja (PRP) za obdobje 2007-2013 se je integrirana pridelava spodbujala preko ukrepa Sodelovanje kmetijskih proizvajalcev v shemah kakovosti hrane. Kmetijski proizvajalci so dobili podporo za sodelovanje v shemah kakovosti v obliko letnega plačila, ki je predstavlja nadomestilo za stalne stroške, povezane z vključevanjem in sodelovanjem v shemi kakovosti. V naslednjem programskem obdobju PRP 2014-2020 tega ukrepa ni bilo več, zato število kmetijskih gospodarstev, ki so vključeni v sheme IP od leta 2014 strmo upadajo (Tabela 1).

Tabela 1: Število pridelovalcev ter površine (ha) vključene v različne sheme integrirane pridelave od leta 2008 naprej.



V letu 2021 je bilo vključenih v različne sheme integrirane pridelave 334 kmetijskih gospodarstev na skupno 1.525,80 ha kmetijskih površin.

Graf 1: Skupno število kmetijskih gospodarstev vključenih v integrirano pridelavo od leta 2008 naprej.

Graf 2: Skupni obseg površin vključenih v integrirano pridelavo od leta 2008 naprej.

V letu 2021 je bilo v shemo IP vključenih 334 kmetijskih gospodarstev. Največ od njih, kar 137 je bilo vključenih v integrirano pridelavo sadja, 120 kmetijskih gospodarstev v integrirano pridelavo zelenjave, 45 kmetijskih gospodarstev v integrirano pridelavo grozdja. Najmanj kmetijskih gospodarstev (32) je bilo vključenih v integrirano pridelavo poljščin.

Graf 3: Število kmetij vključenih v shemo integrirane pridelave.

V letu 2021 je bilo skupno 1.525,80 ha površin vključenih v shemo IP. Pri integrirani pridelavi sadja so se površine v letu 2021 zmanjšale glede na leto 2020, iz 623,10 ha na 197,80 ha. Pri IP zelenjave so se površine v letu 2021 glede na leto 2020 povečale za 26 ha, medtem ko pri integrirani pridelavi poljščin za 7 ha.

Graf 4: Obseg površin (ha) vključenih v shemo integrirane pridelave.

Največ kmetijskih gospodarstev (137) je bilo v letu 2021 vključenih v integrirano pridelavo sadja, medtem ko je bilo največ površin (622,4 ha) vključenih v integrirano pridelavo grozdja.

V letu 2021 se je povečalo število kmetijskih gospodarstev za 4 glede na leto 2020 ter 196,5 ha kmetijskih površin je bilo manj glede na predhodno leto v shemi IP.